CONSILIUL LOCAL AL  MUNICIPIULUI  CRAIOVA

HOTĂRÂREA NR. 314
Consiliul Local al Municipiului Craiova, întrunit în şedinţa ordinară din data de 27.11.2008;


Având în vedere raportul nr.164435/2008 întocmit de Direcţia Economico - Financiară, prin care se propune prelungirea duratei contractului de închiriere nr. 245/2003 având ca obiect terenul aparţinând domeniului public al municipiului  Craiova pe care este amplasată o construcţie provizorie, cu destinaţia de garaj şi rapoartele comisiilor de specialitate ale Consiliului Local al Municipiului Craiova nr. 212, 213, 214, 215, 218/2008; 

În conformitate cu prevederile Ordonanţei Guvernului nr. 92/2003 privind Codul de procedură fiscală, republicată şi modificată prin  Ordonanţa  de Urgenţă a Guvernului nr. 19/2008 şi Legii nr. 273/2006 privind finanţele publice locale, cu modificările şi completările ulterioare;

În temeiul art. 36 alin.2  lit. c coroborat cu alin.5 lit. a, art. 45 alin.3, art. 123 şi art.61 alin.2  din Legea nr. 215/2001, republicată, privind administraţia publică locală;

                                               HOTĂRĂŞTE:
  Art.1. Se aprobă prelungirea, până la data de 01.08.2012, a duratei contractului de închiriere nr. 245/2003 având ca obiect terenul aparţinând domeniului public al municipiului  Craiova, situat în str. Dr. Victor Papillian, bl. H4, pe care este amplasat o construcţie provizorie, cu destinaţia de garaj.
Art.2. Preţul închirierii terenului prevăzut la art.1, este de 1,2 lei/mp/lună, pentru anul     2008, urmând a fi actualizat anual conform hotărârilor adoptate de Consiliul Local al Municipiului Craiova. 

Art.3. Se împuterniceşte Primarul municipiului Craiova să semneze actul adiţional la     contractul de închiriere nr.245/2003.

  Art.4.  Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.288/2003.

Art.5. Încetează de drept contractul nr. 245/2003, dacă ulterior va exista o hotărâre judecătorească definitivă şi irevocabilă privind retrocedarea terenului prevăzut la art.1.

Art.6. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico – Financiară şi Direcţia Impozite şi Taxe vor aduce la îndeplinire prevederile prezentei hotărâri.

